EXPLICATIO. 
% 
l. Foramen insigne dura matre clausum, ubi omnis substantia ossis penitus 
est deperdita. In margine partis squamosae et mammillaris g. et h. ossis 
temporis nonnulla adhuc cernuntur fragmenta tabulae internae , quae 
durae matri insularum instar adhaerent. Pars tabulae internae, quae inter 
foramen et marginem tabulae externae e. f. h. et i. superest , sanatam 
superficiem monstrat. 
m. Paries posterior rami horizontalis maxillae inferioris superficiem etiam 
sanatam, post destructionem fere omnis substantiae osseae offerens. Den- 
tium cuspidati et bicuspidati primi radices nudae cernuntur , adhaerentes 
parieti posteriori maxillae ; reliquorum alveolorum hujus lateris nequidem 
vestigia supersunt. 
Conf. Supel. Anat. Bonnianae n°. dcxii. vol. iii. pag. 386. 
T A B U L A C L XVI II. 
( VOL. IV. TAB. XL1). 
Figura 1 . 
Conceptaculi cerebri pars superior, hominis adulti, qui diu lue venerea labo- 
ravit. In vertice periit insignis portio totius substantiae osseae, adeo ut foramen 
sat magnum supersit , dura matre , in qua sinus longitudinalis transparet , 
clausum. In toto ambitu foraminis margo osseus crassus, valde rotundatus, 
et tuberosus cernitur , qui omnia indicia offert eum productum fuisse a callo 
secreto e marginibus foraminis , unde aperturae magnitudo valde imminuta est. 
Conf. Supel. Anat. Brugmansianae n°. dccli. vol. m. pag. 2.54. 
Figura 2. 
Cranium vetulae , quae media aetate stupenda carie totius superioris partis 
cranii labor a\it , ab eaque feliciter sanata est. 
Quamvis haec caries minime ex causa venerea esset provocata, sed, auctore 
A. van Solingen, suppressioni mensium adscribi debuerit, tamen hoc cranium 
hic delineare non incongruum duxi, ut constaret, ossa cranii carie erosa, post 
sanationem , licet causa morbi valde sit diversa , eundem adspectum offerre. 
Foemina haec ex sanis parentibus nata, robusta, aetatis anno duo de vicesimo 
viro nupsit militari, sano, et gravida facta filiam peperit, quae brevi defuncta 
est. Tribus cum dimidio annis post initum matrimonium praeterlapsis obiit 
maritus 5 per sex annos vidua vixit, tumque alteri viro nupsit, vegeta sanitate 
fruenti. Proles nunc edidit tres, quarum prima puella sana supervixit; obierunt 
